钦定古今图书集成/理学汇编/文学典/第155卷 > 徐师曾文体明辩 > 《规》〈附〉
## 钦定古今图书集成/理学汇编/文学典/第155卷 > 徐师曾文体明辩 > 《规》〈附〉

按：《字书》云：“规者，为圆之器也。”《书》曰：“官师相规。”今人以
箴规并称，而文章固分为二体者，何也？箴者箴上之
阙，而规者臣下之互相规谏者也，其用以自箴者，乃
箴之滥觞耳。然规之为名虽见于书，而规之为文，则
汉以前绝无作者。至唐元结始作五规，岂其缘书之
名而创为此体欤